
PROOEMIUM. 

Siquidem  instrumenta  spirandi  longe  sae¬ 
pius  Britannis,  quam  alia  viscera,  morbis  im¬ 
plicantur,  et  vitiosa  omnium  difficillime  sa¬ 
nantur  ;  nec  parva  caligine  malorum,  quibus 
patent,  curatio  versatur,  a*quo  ferendus  est 
animo  et  candide  audiendus,  quicunque  luc¬ 
tuosissimum  istud,  cui  nomen  Phthisis  Pulmo¬ 
nalis ,  vel  leviter  illustrare  conetur.  Lugen¬ 
dum  est,  hanc  diram  pestem  adhuc  quasi  ef- 

fraenam  saevire,  et  optimis  nobilissimisque  in¬ 
geniis  continenter  fatum  inferre,  nihil  valen¬ 
tibus  acerrimis  et  scientissimis  medicis,  qui 
omni  aevo  ejus  ortum  aut  remedium  frustra 
quaesiverunt.  Parum  sane  convenit  inter  me¬ 
dicos  de  hac  re alii  aliter  senserunt  5  imo  vero 
eo  sunt  hallucinati,  ut  sententiae  inter  se  pe¬ 
nitus  contrariae  prodierint :  unde  suspicari  li¬ 
cet,  curationem  optimam  et  valentissimam 
hucusque  desiderari.  Nihil  profecto  majoris 
interest  medicorum  perscrutari  et  cognoscere, 
quam  hunc  generi  humano  infestissimum 
morbum ;  qui  pleraque  millia  Britannorum 
quotannis  enecare  solitus,  parentes  natis,  ma¬ 
ritos  uxoribus,  crudeliter  orbat,  luctuque  ter¬ 
ras  implet.  Nulli  eheu  !  remedio  medicabi¬ 
lis,  vel  nostris  temporibus,  extat ;  et  optime 
jure  inter  opprobria  medicorum  habetur* 

e<  —  — »r— w  Quis  talia  fando 

Temperet  a  lachrymis  - — * 

Quod  si  quis  secum  animo  volvat,  hanc  terri¬ 
bilem  pestem,  dum  neutri  sexui  parcit,  po¬ 
tissimum  tamen  ingenio,  et  forma  insignibus, 
summis  animi  dotibus  exornatis,  et  juventa 

florentibus  contingere,  nequibit  non  eniti, 

% 

ut  malum  tam  funestum  radicitus  divellatur, 
certeve  non  increscat,  et  quam  minime  pa¬ 
teat.  Si  fides  tabulis  solennibus  Londini 
editis  habenda  est,  quarta  pars  omnium  ado¬ 
lescentium,  qui  ibi  aetatem  agunt,  hoc  malo 
crudeli  absumitur  ;  idem  porro  tanto  plures 
torquet  et  occidit  hyeme,  quam  aestate,  quan¬ 
to  numerus  IX.  exsuperat  V.  Neque  vero 
accuratione  subtili  conscribuntur  hae  tabulae ; 
quorum  enim  est  eas  componere,  ii  rei  medi¬ 
cae  fere  ignari,  omnes  tabe,  undecunque  or¬ 
ta,  consumptos,  proposito  morbo  succubu¬ 
isse  proponunt.  Freti  tamen  Gulielmo  Ile- 
herden,  medico  praeclaro,  minime  dubita¬ 
mus,  quin  nuperis  annis  vehementer  i  nere  ve* 

rit.1  Nec  desunt  alia  documenta  eodem  perti¬ 
nentia.  Apud  Holycross  a  in  agro  Salopiensi, 
et  Ackworth3  in  agro  Eboracensi,  longe  plu- 
res  nuper,  quam  olim  necuit.  Si  igitur  con¬ 
cedatur,  quadrantem  fere  omnium  nostratum, 
qui  domi  emoriuntur,  phthisi  pulmonali  pe¬ 
rire  ;  quotannis  vero  quadragesimam  partem 


1  ‘e  The  following  statement  was  deduced  from  an  ave- 
rage  of  ten  years ,  for  the  purpose  of  comparing  the  mor- 
tality  occasioned  by  certain  diseases  at  the  beginning,  mid - 
die ,  and  end  of  the  Seventeenth  century. 


Abortive  and  Still-born, . 

Beginning. 

600 

Mid  die. 

570 

End. 

750 

Consumption,  . . . . 

3000 

4000 

5000 

Dropsy, . 

850 

900 

900 

Fever, . . . 

3000 

3000 

2000 

Gcut, . 

26 

40 

66 

Palsy,  Apoplexy, . . . 

157 

280 

300 

Jtickets . 

380  | 

11 

1 

Vid.  Heberd,  on  the  Increase  and  Decrease  of  Diseases. 
—Confer  etiam,  Comparative  View  of  the  Mortality  of 
the  Human  Species,  by  W.  Black,  M.  D. 


a  Phiiosoph,  Transact.  vol.  52, 

» 

3  Price  on  Beversionary  Payments,  p.  375. 

populi  spiritum  extremum  trahere,  constabit 
singulis  annis  istam  quinquaginta  et  quinque 
millia  hominum  mactare.1  Sydenhamius  ille 
sagacissimus,  qui  saeculo  decimo  septimo  cir¬ 
citer  medio  floreret,  et  jure  id  temporis  me¬ 
dicorum  princeps  haberetur,  alicubi  scribit 
u  morbos  chronicos  tertiam  fere  hominum 
partem  necare,”  et  alibi  “  Phthisin  Pulmona¬ 
lem  duo  fere  trientes  eorum,  quos  morbi  chro¬ 
nici  jugulant,  interficere.”  Docemur  usu  et 
auctoribus  permultis  fide  dignissimis,  eandem 
ab  iis  temporibus  ad  hunc  usque  diem  conti¬ 
nenter  novas  sibi  vires  adseivisse.  Gregori- 
us  celeberrimus  haec  verba  huc  attinentia 
habet :  “  pauci  sunt,  quibus  cognati,  fami¬ 
liares,  aut  amici,  hac  peste  abrepti,  non  sunt 
lugendi.  Misera  haec  tabes,  saeva,  atrox,  et 
insensibilis,  teneros  et  amabiles  depascens, 
caede  et  luctu  patriam  implet.  ”* * 


1  Woolcombc  on  the  Frequency  and  Fatality  of  Dh 
eases,  p.  73. 

*  Vide  Gregory  Dissertat.  Inaug; 

Quum  satis  demum  innotuit  hoc  u  Angliae 
flagellum53  assidue  et  sensim,  instar  anguis, 
magis  magisque  per  populum  grassari,  non 
oportet  medicos  inani  se  spe  ludere  cujusdam 
remedii  nobilis  et  hucusque  celati  reperiendi ; 
at  potius  summa  ope  niti,  ut  causas,  unde  nas¬ 
citur  et  continenter  increbrescit,  patefaciant ; 
eoque  aut  ei  venturo  occurrant,  aut  confirma¬ 
tam  devincant» 


DE  DEFINITIONE. 

Cullenus  hunc  morbum  Haemoptysi  sub¬ 
jecit,  uti  ejus  sequelam  ;  ideoque  classi  py - 
rexite  et  ordini  hcemorrhagiee.  Non  sine  ido- 
nea  verecundia  tanti  viri  sententiae  adversor. 
Rarius  equidem  hcemoptysis  phthisin  pulmo¬ 
nalem  antecedit ;  imo  vero,  haec  illam  saepe 
infert,  rosis  nimirum  pulmonis  vasis.  Neque 
vero  iis  assentior,  quibus  placet,  semper  ita 

rem  se  habere.  Credo  enim  interdum  san- 
guinis  sputum  praegredi.  Phthisis  Pulmona¬ 
lis  equidem  morbus  est  tam  proprius  frequens 
et  exitiosus,  ut  optimo  jure  genus  haberetur ; 
ejus  praecipuum  signum  ‘  marcor’  talem  locum 
ei  adscisceret.  Parum  lucide  quoque  Culle- 
nus  duas  partes  hujus  morbi,  species  nomina¬ 
vit.  Longe  satius  foret  species  e  causis  de¬ 
ducere  >  et  quoniam  pleraeque  e  noxis  exci¬ 
tantibus,  tuberculis  exasperandis  aut  facien¬ 
dis,  hunc  morbum  moliuntur,  constat  Phthi- 
sin  tuberculosam  speciem  esse  multo  maximi 
momenti :  ad  quam  praecipue  pertinebunt 
ea,  qua?  sum  conscripturus.  Hisce  verbis  Cul- 
lenus  Malum  propositum  definivit :  “  Corporis 
emaciatio  et  debilitas,  cum  tussi,  febre  hectica, 
et  plerumque  expectoratione  purulenta.”' 
Duas  ei  species  subjecit  \  quae  sunt, 

“  1.  Phthisis  incipiens,  sine  expec¬ 
toratione  puris.” 


*  Vide  Cullen.  Synops.  Nosolog.  Methodicae  Gen.  30. 

%  Phthisis  confirmata,  cum  ex- 
pectoratione  puris.” 

Rite  morbum  confirmatum  definivit ;  siletur 
vero  de  ejusdem  ineuntis  signis.  In  animo 
est  inter  signa  describenda,  duplicem  habere 
distributionem  ;  imprimis  nempe  notas  pul¬ 
monis  adhuc  inflammati,  deinde  eas  ejusdem 
exulcerati  proponere.  Nomen  haec  valetudo 
ab  indicio  principe,  6  tabe’  accepit ;  quod  a 
Graeca  voce  ?01<y  6  tabesco’  deducitur.  Cum 
vero  tabes  aliunde  nasci  potest,  accedit  4  Pul¬ 
monalis’  ad  sedem  mali  et  causam  insignien¬ 
das.  Exoptandum  est  ut  uniuscujusque  mor¬ 
bi  nomen  ejus  naturam  et  sedem  designaret. 
Quo  perspecto,  morbum  propositum  “  Phthi- 
sin  Tuberculosam”  nominabo* 

Phthisis  Pulmonalis  proprie  morbus  Bri¬ 
tannicus  habita  fuit :  eo  quod  necem  creber¬ 
rimam  nostratibus  facessit.  Omnibus  tamen 
regionibus  subest,  quibus  coelum  varium,  et 
subito  ex  ardentc  frigidum,  aut  ex  frigido  ar¬ 
dens,  contingit.  Multo  saepius  homines  male 

habet,  qui  annum  quintum  decimum  expleve- 
m  • 

nnt ;  at  raro  annum  quadragesimum  quintum 
transgressos.  Intra  quas  aetates  fere  sunt, 
quos  aggreditur.  Nonnunquam  profecto,  at 
rarius,  impuberes  enecuit.  Accedere  con¬ 
suevit  Vere  et  Autumno.  Hyeme  ingravescit ; 
astate  mitescit.  Jove  autem  malo  redeunte, 
relabitur,  viribus  redintegratis.  Idem  de 
struma  dici  potest ;  cujus  adinstar  quoque, 
phthisis  per  insidias  et  sensim  obrepit.  Alio 
tempore  aliis  finitur  :  quibusdam  quatuor 

mensibus  ;  aliis  non  nisi  anno  uno  vel  duobus 
elapsis,  occidit :  prout  varient  aetas,  vires  et 
indicia.  Paucissimi  duodecim  aut  viginti  an¬ 
nos  notis  ejus  levioribus  aegrotarunt,  denuo 
perituri.  Hmc  praefatus,  signa  quam  brevis¬ 
sime  explicabo. 

De  signis  ineuntibus.  Prima  fere  nota  est 
tussis  crebrior  et  sputi  expers ;  quae  hora  ves¬ 
pertina  increscit,  et  demum  usu  inveterascit. 
Huic  accedunt  sensus  gravitatis  aut  ardoris 
ossi  pectoris  incumbens,  spiritus  difficilior  et 
incitatior  quam  valetudine  integra,  praecipue 
inter  ambulandum,  et  vox  suspiriis  quasi  in¬ 
terjecta.  Dolet  quoque  subinde  latus  ;  quod¬ 
que  latus  laborat,  in  id  aeger  difficulter  cubat. 
Dolor  porro  capitis  torquet ;  cutis  incalescit ; 
nec  raro  simul  artus  vesperi  inhorrescunt. 
Eodem  tempore  vires  labuntur ;  piget  aegrum 
moveri ;  cibi  fastidiuntur ;  languet  animus. 
Tussis  non  multum  adaugescit :  Ei  vero  adest 

! sensus  quasi  alicujus  rei  fauces  titillantis,  et 
vox  rauca;  qua1  pauxillo  pituita?  excreato  le¬ 
niuntur.  Si  neger  in  acclivi  loco  ambulat, 
crebro  quiescere,  quo  melius  anhelet,  cogitur. 
Alvus  longe  saepius  tarda  et  tormina  exercent. 
Arteria?  inter  ha?c  durius  et  citius  moventur, 
praesertim  moto  corpore  ;  ct  digito  subsiliunt, 
haud  secus  atque  nervus  intentus.  Oculi 
hebetantur  ;  vultus  pallet  et  demittitur.  Lin- 
gua  fere  sorde  candida  aut  subfiava  squalet ; 
et  cibi  jam  accepti  evomuntur.  Urina  red¬ 
ditur  diluta  et  pallida,  et  multa.  Sanguis 
nunc  vena  incisa  missus  tunicam  corio  simi¬ 
lem,  inflammationis  propriam,  exhibet. 

Haec  mala  saepe  diutius  trahunt,  nec  le¬ 
viora,  nec  acerbiora.  ^Eger  simul,  frigore  ad¬ 
moto,  facilius  patitur.  Interdum  tam  leviter 
angunt,  ut  p(pne  ipsum  aegrotum  et  ejus  fa¬ 
miliares  lateant ;  vel  ad  lenem  catarrhum  re¬ 
ferantur.  Quem  frustra  tollere  conati,  et  dein 
dolore  pectoris  acutiore  sputoque  sanguinis 

perterriti,  demum  quid  mali  instet  perspicere 
incipiunt,  et  rationes  praecavendi  experiun¬ 
tur» 


De  mali  confirmati  signis .  Ineunte  hac 
parte  morbi  propositi,  notae  magis  terrentes 
superveniunt.  Pectus  acutius  dolet.  Tussi 
vexatus  infelix  noctu  vigilat ;  pus  extussitur 
spumans,  saepe  cruentum  et  viscidum.  Tem¬ 
pore  matutino  homo  plus  et  facilius  excreat ; 
et  malo  provectiore  non  raro  libra  una  ejici¬ 
tur  intra  unicum  diem.  Pus  subviride  aut 
flavum,  et  ad  finem  caesium  prodit ;  tum  quo¬ 
que  facilius  expuitur,  et  frequenter  non  sine 
cruore  spumante.  Arteriae  nunc,  aliter  at¬ 
que  principio,  micant  temperate  et  molliter, 
aut  vix  tardius.  Ardor  in  febrem  heclicam , 
mox  describendam,  abit ;  anhelitus  foetet  j 
aeger  spirat,  haud  aliter  atque  asthmate  levi¬ 
ter  implicitus  \  et  inter  dormiendum  anhelat 
crebro,  nec  sine  sonitu  tussis  eo  pectoris  do- 

lorem  exasperat,  ut  a?ger  vix  spiritum  trahere 
audeat.  Vires  concidere  perstant.  Collabi- 
tur  vultus ;  oculi  sidunt,  et  instar  margarita¬ 
rum  expallescunt  et  splendent.  Malae  pro¬ 
minent,  et  nasus  acuitur.  Quae  omnia  adi¬ 
pem  resorptum  et  corpus  non  alitum  testan¬ 
tur.  Interdum,  sed  rarius,  cum  pure  corrupto 
extussiuntur  calculi  vel  materiae  carnosa?.* 
Demum  ingravescente  morbo,  febris  hcctica 
intenditur.  Corpus  sudore  matutino  cras¬ 
siore  defluit,  et  vires  plus  franguntur.  Miser 
insigniter  emacrescit ;  ungues  adunci  cadunt: 
Decidunt  porro  capilli.  Adhuc  cibi  appetun¬ 
tur,  et  quodammodo  concoquuntur.  Respi- 
ritus  brevis  fit,  ob  dolorem,  qui  pulmonem 

ampliari  non  patitur.  .Eger  fere  in  latus  sa- 

% 

num,  et  saepius  in  dextrum  cubat ;  nec  raro 
supinus,  cruribus  reductis,  et  elatis  genubus. 
Si  diutius  in  unum  latus  decumbit,  coxa  saepe 


x  Vide  Alex.  Trallian,  lib.  v.  cap.  4.  Hist.  viri  qui  cal¬ 
culum  expuit., 

exulceratur,  os  pene  cutem  transfigit;  imo 
ipsa  gangraena  sequitur.  Denuo  sudoribus  et 
ardoribus  inclinatis,  in  multo  pejus  omnia 
ruunt.  Alvus,  quae  insudante  cute  torpuerat, 
nunc  resoluta  continenter  fluit,  ingestis  pro¬ 
tinus  dejectis  ;  adeo  ut  parum  chyli  fieri,  auf 
factum  absorberi  possit.  Dejectiones  demum 
foetidae  infelicem  labefactant,  vana  spe  salutis 
rediturae,  abeunte  sudore  et  febre,  erectum. 
Interdum  vicissim  occupant  alvi  fluxus  et 
sudores.  Tument  aqua  inter  cute  manus  et 
pedes  ;  et  anima  aegroto  assurgente  e  lecto, 
persaepe  deficit.  Vesperi  sonant  aures,  et  ho¬ 
minem  loqui  piget.  Lingua  nunc  nitet  et  ru¬ 
bet,  apthisque ,  quas  graeci  vocant,  efflores- 
cit.  Iisdem  obducuntur  os  totum  et  fauces. 
Eo  extenuantur  vultus  et  omnia  membra,  ut 
infelix  vix  ipsis  familiaribus  sit  notus.  Adeps, 
carnes,  tela  cellularis ,  ipsa  vero  ossa  quadam 
ex  parte  evanescunt.  Arteriae  nunc  moven¬ 
tur  centies  et  tricies,  vel  etiam  centies  et  quin- 

quagiCs,  quaque  sexagesima  hora?  parte.  Pau¬ 
lo  ante  spiritum  extremum,  earum  motus  vix 
sentiri  potest :  et  fere  prius  conquiescunt 
ad  unum,  quam  alterum  carpum.  Oculi  ad 
linem  caligant ;  a?ger  delirat,  et  aliena  loqui* 
tur  ;  quae  fatum  in  propinquo  denunciant. 
Sputum  cessat ;  frigent  artus  ;  urgent  disten¬ 
tiones  nervorum  :  stercus  et  urina  praeter 

voluntatem  elabuntur :  oculi  circulis  atris 

( 

cinguntur  ;  et  mors  tantis  miseriis  finem  im¬ 
ponit. 


DE  FEBRE  HECTICA. 

Febris  hectica  est  febris  remittens,  quae, 
binas  habet  quotidie  accessiones  ;  unam  me¬ 
ridianam  fere,  remissiorem  futuram  hora  quin¬ 
ta  pomeridiana ;  alteram  vespertinam,  mox 
inde  venturam,  et  longe  incitatiorem.  Haec 
perstat  exardere,  usque  ad  mediam  noctem, 

vel  paulo  diutius ;  et  hora  circiter  secunda 
tertiae  vigiliae  noctis  inclinari  coepit,  et  sen- 
sim  conquiescit  et  decedit,  adventante  aurora. 
Accessiones,  praesertim  vespertina,  ex  horrore 
membra  permeante  incipiunt ;  aeger  sibi  fri¬ 
gere  videtur,  cute  simul  aestuante.  Dein  ma¬ 
lae,  et  interdum  alterutra  sola,  rubore  exiguo, 
quasi  macula,  florent.  Cibo  jam  accepto,  et 
praesertim  carnibus,  graviter  haec  febris  ac¬ 
cenditur,  et  singuli  artus  aestuant.  Demum, 
morbo,  quem  prosequor,  inveterascente,  su¬ 
dores  accessionem  vespertinam  excipiunt ; 
qui  hora  secunda  tertiae  noctis  vigiliae  ineun¬ 
tes,  usque  ad  auroram  trahunt.  Initio  cervi¬ 
ces  et  frons,  dein  sensim  totum  corpus  insu¬ 
dat.  Tandem  hi  sudores  increscentes  diriore 
alvo  fluente  antea  dicta  mutantur.  At  febris 
Jiectica  certse  legis  expers  non  semper  formam 
jam  sibi  relatam  induit.  Quibusdam,  acces¬ 
sio  vehementior  matutina  fuit,  decessio  meri¬ 
diana,  et  accessio  vespertina  nulla,  aut  certe 

mitissima.  Plerisque,  febris,  etsi  paulo  remis¬ 
sior,  vix  unquam  penitus  conquiescit.  Inter- 
diu  arterias  non  micant  rarius  quam  nonagies 
aut  nonagies  et  sexies  intra  sexagesimam  hora1 
partem  ;  et  inter  accessiones,  centies  et  quin¬ 
quagies  aut  septuagies.  Dignum  est  notatu 
cibos  minus  fastidiri,  et  rarius  evomi,  hac 
quam  alia  febre  occupante.  Lingua  nitet  et 
rubet.  Urina,  confirmata  hac  febre,  rufa  ex¬ 
cernitur  ;  ex  qua  decidit  natura  crassa,  multa, 
furfuri  similis,  vix  unquam  praeceps  ad  imum 
lata.  Vires  simul  admodum  labefiunt ;  unde 
aqua  intercute  pedes  intumescunt.  Mens 
integerrima  esse  solet ;  nisi  quod,  fato  mox 
venturo,  labare  coepit,  et  delirium  supervenit. 
Animus  serenus  et  placidus  futuri  nunquam 
pavidus  est :  et  saepissime  infelices  perituri 

w 

spe  recidivae  bonae  valetudinis  mulcentur. 
Phthisis  Pulmonalis  notis  jam  descriptis  multo 
frequentius  insignitur :  quibus  ordo  sane  non 

setnper  idem:  Nec  desunt  signa  abnormia* 
de  quibus  silebo. 


DE  DIAGNOSI. 

«?  . 

Permagni  interest  hanc  a  quavis  alia  vale« 
iudine  dignoscere  posse.  Jam  iniens,  catar - 
rhum  plus  quam  ullum  alium  morbum  simu¬ 
lat  ;  eoque  potius,  quod  catarrho  laboranti 
pituita  excreatur,  puri  tam  similis  ut  vix  uter 
humor  adsit,  dicatur.  Oportet  igitur  paulo 
fusius  proponere,  quibus  notis  pus  a  muco 
discerneretur.  Praeter  igitur  catarrhi  indicia, 
nimirum,  nares  pituita  farctas,  gravedinem, 
et  tabem  et  sudores  deficientes,  &c. ;  haec  no¬ 
visse  juvat.  Nonnulli  pus  6(  album  et  aequale55 
esse  definiunt.  Pus  aiunt  in  aquam  conjec¬ 
tum  praeceps  ferri,  mucum  innatare.  Huic 
vero  notae  plane  non  fidendum  $  pus  enim 

aere  et  muco  implicitum  aquae  innatabit. 
Docemur  periculis  ab  Everardo  Home,  Baro- 
netto,1  institutis,  pus  subalbum  esse  et  opa¬ 
cum,  et  microscopio  interposito,  globos  exiguos 
et  candidos  latice  pellucido  mistos  exhibere ; 
idem  porro  non  magis  spuma  lactis  fiuere,  et 
sapore  fere  vacare  ;  gelidum  nihil  olere ;  at 
calefactum  proprio  odore  nares  offendere; 
non  facile  putrescere,  aegre  aqua  frigida,  fa¬ 
cile  calida,  misceri.  Pus  acido  tiitrico  adjec¬ 
tum  effervescit,  et  dein  quodammodo  virides¬ 
cit.  Si  soda  sputo  accedit,  quadam  ex  parte 
inter  se  sociantur,  et  liquor  fit  lacti  similis ; 
cui  acidum  sulphuricum  dilutum  adjectum  ef¬ 
ficit  ut  pus,  si  adsit,  dejiciatur,  speciem  sibi 
candidi  pulveris  induens  ;  mucus  autem  su¬ 
pernatat,  et  floccos  quasi  exhibet.  Mucus 
microscopio  subjectus,  e  floccis  constare  vide¬ 
tur,  at  globos  non  sibi  praefert.  Idem  fere 


*  On  the  Properties  of  Pus,  p.  22. 

pellucet,  sapore  salem  refert,  glutinosus  est, 
et  calefactus  concrescit ;  pus  nequaquam. 
Murias  ammonice  aqua  liquatum  pus,  non  mu» 
cum,  coagulat.  Pericula  viri  quoque  ingeniosi 
Caroli  Darwin1  de  hac  re  instituta,  memoratu 
sunt  digna.  Si  humor  exputus  acido  siilphu - 
rico  et  quoque  liquore  potassa  solvitur,  et  utri¬ 
que  liquori  aqua  adjiciatur,  pus  utrique  sub- 
est,  modo  aliquid  subsidit.  Si  nihil  demitti¬ 
tur,  pus  deest ;  et  mucus  tantum  adest.  Hinc 
patet  sputum  pulmonis  exulcerati  proprium, 
ab  eo  quod  catarrhum  denunciat,  satis  dis¬ 
cerni  posse.  Imo  vero  Phthisis  jam  incipiens 
ab  altero  facile  dignoscitur,  perspectis  tussi 
crebra  nihil  excreante,  spiritu  et  motu  arte¬ 
riarum  ambulando  celeratis,  corpore  struma 
imbuto,  et  aliis  ejusmodi. 

Jecur  vitiosum  interdum  propositum  mor- 


*  Vide  Experiments  establishing  a  Criterion  betwee» 
Mucus  and  Pus. 

bum  retulit.  At  dolor  jecinori  insidens,  ct 
ad  humerum  dextrum  ascendens,  pus  non  ex- 
putum  fere  jecur,  non  pulmonem,  laborare  tes¬ 
tantur.  Quoties  vero  exulceratis  membranis 
et  septo  transverso,  abscessus  huic  insidens 
cum  altero  illi  infixo  committatur,  quod  in¬ 
terdum  fit,  dijudicare  non  poterimus  ;  nec,  si 
possemus,  utile  foret,  sub  malo  tam  multiplici. 
Natura  et  dotes  sputi,  malum  a  tabe  aliunde 
nata  discernent. 

Virgines  chlorosi  marcentes  non  raro  Phthisi 
Pulmonali  torqueri  videntur.  Menstrua  vero 
illi  deficientia,  color  cutis  subviridis,  et  notae 
hujus  confirmatae  pene  nullae,  satis  vetabunt, 
quo  minus  fallatur  medicus  prudens.  Men¬ 
strua,  nisi  Phthisi  jam  inveterata,  non  conqui¬ 
escunt.  Tussis  chlorotica  varia  sane,  minus 
crebra  tamen  et  incitata  est,  nec  sputi  prorsus 
egena.  Dolores  pectoris  vagi  exercent,  et 
indiciis  hysterice  stipantur.  Arteriae  parum 
concitantur,  et  pedes  frigere  consuerunt. 

Vultus  collabitur  et  viridescit,  aut  medium 
sibi  colorem  praefert  inter  viridem  et  flavum  y 
ast  malo  proposito,  laete  rubet,  exardente  hec - 
tica9  alias  expallescit.  Mens  huic  placida  fu¬ 
turi  impavida  est ;  illi  demissa  pene  desperat. 
Musculi  pectoris  rheumatismo  impliciti  mor¬ 
bum  efficiunt,  cui  nomen  pleurodyne .  In» 
terest  inter  eam  et  phthisin,  quod  huic  dolor 
inspirando  magis  intenditur,  at  non,  ut  illi, 
manu  premente  ingravescit :  porro  quod  illa 
febre  hectica ,  tussi,  sputo  puris,  aliisque  huc 
attinentibus,  penitus  vacat. 

DE  PROGNOSE 

Omnia  metum,  fere  nulla  spem  incutiunt  j 
inter  ipsa  principia,  et  signis  mitissimis,  pru¬ 
dens  medicus  exitum  infelicem  praesagiet ; 
eoque  magis,  si  corpus  gracile,  florens  et 
struma  infectum  implicatur  5  pulmonem  enim 

tuberculis  obsideri  jure  suspicatur.  Aliquanto 
minus  in  praecipiti  versatur,  cui  morbus,  quem 
prosequor,  pulmoni  inflammato  sine  tubercu¬ 
lis  supervenerit.  Perpauci  sane,  quod  claris, 
simi  auctores  scriptis  mandarunt,  struma  sa- 
turrimi  et  Phthisin  trucissimam  experti,  con¬ 
valuerunt.  Id  vero  potius  admirandum,  quam 
sperandum.  Quo  magis  saeviant  notae,  eo 
plus  metuendum  esse  constat.  Si  febris  /?ec- 
tica  eftraena  regnat,  et  aeger  sudoribus  noctur¬ 
nis  alvoque  fusissima,  haud  ullis  auxiliis  repri¬ 
mendis,  extenuatur,  mortem  non  procul  ab¬ 
esse,  auguramur.  Nec  servari  poterit,  cui  male 
olent  anima  et  sputum  *,  cuique  hoc  simul  ni¬ 
gricat,  oculi  caligant,  vires  labant,  et  deli¬ 
rium  mentem  concidere  denunciat.  Spei  lo¬ 
cus  non  est,  si  pectus  angustius  quam  fert 
natura,  cegro  contingit ;  nimirum,  si  os  pec¬ 
toris  ultra  debitum  promineat,  costa?  minus 
elatae  sint,  et  spina  dorsi  distorqueatur.  Ea 
enim  Rachitidum  praeivisse,  eoque  strumam 

adesse,  edocent.  Insania  interveniens  Phthi - 
sm  sustulit,  recasuram  tamen,  mentis  inte¬ 
gritate  recepta. 

Res  est  notissima,  mulieri  in  utero  gerenti 
Phthisin ,  antea  accerrimam,  subito  consopiri ; 
id  accidit  fortasse,  quia  pulmo,  sanguine  ad 
matricem  abundanter  confluente,  expeditur. 
Simul  atque  enim  misera  pepererit,  recidiva 
Phthisis  et  gravissima,  pede  incitatissimo  ad 
exitum  lethalem  properat.  Neque  memoria 
indignum  est,  eadem  correptas  facillime  con¬ 
cubitu  facto,  concipere ;  et,  prae  viribus  re¬ 
solutis,  saepe  abortum  facere ;  qui  omnia 
dira  indicia  exasperat,1 

Quibusdam  fceminis  opitulatur  infanti  nato 
sua  ubera,  potius  quam  aliena,  praebere.  Hoc 
ne  penitus  sanare  possit,  parum  compertum 
habeo.  Cl.  Gregorius  inter  praelegendum 
meminit  quandam,  quae  eo  monente  partum 


?  Vide  Heberden  Commentar,  p.  179® 

lacte  proprio  nutriverat,  aliquamdiu  inde  le¬ 
vatam,  postremo  tamen  in  malum  recidisse, 
et  mortuam  esse.  Quaedam  diu  huic  morbo 
restiterunt,  frequentius  in  utero  gerendo. 


DE  CAUSIS  PROCLIVITATIS  GENE¬ 
TRICIBUS. 

Prse  caeteris  ad  hunc  morbum  propensi 
sunt  indole  sanguinea ,  quae  vocatur,  aut  san- 
guineo-melancholica  a  natura  donati  ;  proceri 
quoque,  graciles,  angustiore  pectore  aut  spina 
dorsi  curva  instructi :  quibus  simul  vultus 
roseus  et  lubricus,  mala?  prominentes,  cervix 
longior,  humeri  elati,  cutis  laevis,  fibrae  mo- 
trices  irritabiliores,  et  genus  nervosum  sen¬ 
tiendi  potentius,  et  struma  contingunt,  in 
eundem  potissimum  incidunt.  Struma  non 
minus,  quam  dotes  animi  corporisve  sani,  a 
parentibus  ad  natos  transfertur.  Quo  fit,  u\ 

Phthisis  Tuberculosa  quasi  jure  hereditaria 
ad  serissimos  nepotes  descendat 


^  Qui  viret  in  foliis  venit  a  radicibus,  humor, 

<e  Sic  patrum  in  natos  veniunt  cum  semine,  morbi.’5 


Struma  vero  infectus  cognoscitur  vultu  pleno 
et  rubicundo,  venis  cuti  subjectis  tumentiori** 
bus,  oculis  caeruleis,  caesarie  rufa  aut  candida 
et  molli,  naso  lato  et  minus  eminente,  labro 
superiore  turgente,  fibris  flaccentibus,  ventre 
tumefacto,  glandibus  vasorum  absorbentium 
propriis,  maximeque  circa  collum,  ampliatis, 
et  quaecunque  alia  ad  robur  deficiens  perti¬ 
nent.  Dentes  candidi  et  quasi  splendidi,  et 
pupilla  oculi  magis  aequo  patula  1  ad  pkthism 
propensos  insignire  habentur.  Foeminae  plus 
quam  mares  eidem  patent ;  hi  tamen  signis 
pej oribus  affligi,  et  citius  absumi  feruntur. 
Spinularii,  Lapicidae,  Molendinarii  aliique  ar- 


*  Vide  Darwin  Zoonomia,  p.  287,  4to. 

tifices,1  qui  continenter  cum  spiritu  acria  in 
animae  fistulas  trahunt,  huic  malo  opportuni 
sunt.  Cursus  sanguinis  e  naribus  unum  est  e 
primis  indiciis  hominis  ad  idem  proclivis  \ 
quippe  quod  arterias  aequo  pleniores  esse  prae¬ 
dicat. 


DE  CAUSIS  HUJUS  MORBI  APUD  HO¬ 
DIERNOS  INCRESCENTIS. 

Sequitur  ut  eas  causas  inquiram  et  patefa¬ 
ciam,  quae  effecerunt,  et  jam  perstant  efficere 
ut  Phthisis  Pulmonalis  longe  plures  ex  recen- 
tioribus,  quam  antiquis  enecuerit,  et  jam 
nunc  continuo  increbrescat.  Hoc,  non  nisi 
viribus  diffisus,  aggredior.  Multi  jure  eam 
frequentiorem  ad  Strumam  increscentem  re- 


1  Rammazini  de  Morbis  Artificum 

tulerunt.  Hanc  vero  proponunt  eo  latius  pa¬ 
tere,  quo  amplius  apud  homines  dispergatur 
et  crescat  imbecillitas  et  indoles  delicata  cor¬ 
poris.  Nemo  inficias  ibit,  quin  Phthisis  cum 
Struma  arctissimo  nexu  committatur,  Struma¬ 
que  per  haereditatem  ab  avis  ad  nepotes  trans¬ 
feratur.  Necesse  est  tamen  ut  Struma  ab  ori- 

* ' 

gine,  causa  aliqua  propria,  quantulumcunque 
innotescat,  enata  esset.  Hinc  quaerendum 
esse  videtur,  unde  Struma  potius  recentiores 
et  hodiernos,  quam  vetustiores,  invaserit. 

Res  est  satis  nota,  homines  se  labori,  frigori 
et  victui  simplici  dedere  solitos,  nempe  arare, 
aucupari,  venari  5  et  ne  multa,  ita  vivere,  uti 
majores,  genus  rude,  incultum  et  probum, 
vix  Struma  aut  morbo  proposito  torqueri. 
Hinc  suspicamur  cultum  et  luxum  hodiernos 
Operam  huc  collocasse.  Memoriae  traditur, 
hoc  malum  vix  prius  incolas  Scotiae  septen¬ 
trionalis  visisse,  quam  Anglicani  mores,  vesti- 


2 

tus,  victus,  amissa  libertate,  subrepsissent.1 * 
Doctor  Rush  *  nos  certiores  facit,  idem  apud 
Indos,  Americ®  aborigines,  genus  agreste, 
ferox,  indomitum,  artium  omnium  ingenua¬ 
rum  egenos,  ignotum  esse.  Pauperes  quoque 
Britanni,  qui  arando  et  occando  se  commit¬ 
tere  consuerunt,  elegantiarum  omnium  igna¬ 
ri,  rarissime  in  Phthisin  incidunt.  Fatendum 
est  equidem  gentes  excultas,  artiumque  luxui 
ministrantium  doctas,  sibi  semina  hujus  morbi 
non  medicabilis  insevisse.  Celsus  ejusdem 
rei  non  ignarus  erat :  Graecos  retulit  unA 
cum  artibus,  novos  quoque  morbos  ad  Roma¬ 
nos  transtulisse.  Addit  insuper,  “  hinc  multi- 
“  plex  ista  medicina,  neque  apud  nos,  neque 
“  alias  gentes  necessaria,  vix  aliquos  e  nobis 
u  ad  senectutis  principia  perducit.”3  Non 
admirandum  est  hodiernos  se  epulis  et  vino 


1  Vide  Beddoes  on  Consumption. 

Vide  Med.  Enq.  &  Obs.  vol.  1.  p.  159. 

3  Celsus  de  Re  Medica,  Lib.  i. 

dedentes,  majorum  moribus  exutis,  degene¬ 
res,  curtos  et  imbecillos  factos  esse.  Haec 
conditio  corporis,  nempe,  constitutio  in¬ 
firma,  debilis  et  tenera5 9  praecipue  Strumae 
causae  habenda  est.  Ci  In  scrofulosis  occurrit 
solidorum  corporis  debilitas,  laxitasque,  talis 
debilitas  sive  connata  sit,  sive  acquisita,  tum 
ad  causas  scrofularum  prasdisponentes  perti¬ 
nent,  tum  vitio  scrofuloso  jam  in  corpore  ex¬ 
orto  atque  confirmato,  indies  augetur.55’ 

Jure  obsolevit  ista  opinio  de  lymphce  acri¬ 
ore  Strumae  genetrice.  Latebit  in  tenebris 
intima  ejus  natura,  dum  leges,  quae  corpora 
viva  regunt,  non  erint  patefacta .  Verisimile 
est  antiquos  usos  esse  cibo  plus  alituro,  for¬ 
tiore,  et  carnium  abundantiore,  quam  recen- 
tiores  ;  porro  tempora  cibi  et  somni,  quae  illi 
sequerentur,  naturae,  et  servandae  secundae 
valetudini  accommodatiora  fuisse.  Quibus- 


*  Kortum  de  Vitio  Scrof.  p.  1.  sect.  ii?. 

dam  placet  aquam  ferventem  foliis  Theee  In¬ 
dica?  atfusam,  quotidie  epotam  ubique  Britan¬ 
nia?,  ad  ventriculum  et  inde  totum  corpus  in¬ 
firmandum,  coque  ad  Strumam  inferendam, 
operam  contulisse.  Quibus  assentior  ;  nisi 
quod  ipsi  aquae  fervidae,  non  herbae,  perni¬ 
ciem  tribuo.  Nec  oblivisci  oportet,  Britan¬ 
nos,  ex  quo  Theam  quotidie  ingurgitare  as¬ 
sueverit,  a  cibis  fortioribus  salubrioribusque, 
quos  abavi  sumpsissent,  quodammodo  absti¬ 
nuisse.  Recentiores  membra  ambulando  aut 
currendo  exercent,  longe  rarius  quam  con¬ 
sueverint  patres  :  Neque  ratio  obscura.  Quam 
plurimae  artes,  negotia,  quaestus,  majoribus 
ignotae,  artifices  totum  fere  diem  residere  de¬ 
siderant.  Antiqui  profecto  corporis  exerci¬ 
tationem  tanti  fecerunt,  ut  quosdam  morbos 
ea  unica  curare  consueverint ;  et  ejus  ope 
senectutem  virentem  egerint. 

Ludi  isti  literarii,  in  quos  impuberes,  relic¬ 
tis  parentibus,  pacto  pretio  accipiuntur,  (nos 

froram  temporum  heu!  dedecus)  proculdm 
bio  hunc  morbum  increbrescere  fecerunt.  In¬ 
fantes  enim  miseri  angusto  loco  conclusi,  pa¬ 
rum  exercitati  -fiunt ;  et  frugibus,  iisque  par¬ 
cis,  fere  aliti,  animo  corporeque  languent ; 
seminaque,  ehu  saepius  !  hujus  pestis,  serius 
ocyus  occisurae,  sibi  inde  adsciscunt.  Quae 
usus  quotidianus  comprobat.  Vestes  istae  te¬ 
nues  et  sericae,  quas  mulieres  nostrates,  maxi- 
meque  nobiles  aut  claro  loco  natae,  ad  formam 
ostentandam,  nunc  temporis  induunt,  Graecas 
tabulas  et  statuas  imitatae,  et  coeli  Britannici 
varii  immemores,  Catarrhum  et  Phthisin ,  ip¬ 
sam  que  necem  iis  saepenumero  intulerunt. 

Consuetudo  ignes  grandes  in  focis  concla¬ 
vium  hyeme  accendendi,  complures  phthisi 
implicuit,  ob  frigus  et  aestum  inde  vicissim 
occupantia.  Haec  nostratum  fere  propria  est. 
Mulieres  Britannicae  semet  multis  noxis  debi- 
litatricibus  infirmant ;  quales  sunt  vigilia  per 
noctem  multam,  vestitus  arctior,  motum  se- 

qualem  sanguinis  impediturus  ;  ad  quam  cau¬ 
sam  equidem  Spigelius  Phthisin  in  Anglia  fre- 
quentiorem  refert.  “  Ineptum,”  inquit,  “  et 
ultra  fidem  perniciosum  illud  studium,  quod 
fere  virgines  adhibent,  ut  junceae  videantur, 
loris,  et  mortifero  artificio  pectus  in  angustias 
cogentes,  ignarae,  se  angustando  thoracem. 

januam  tabi,  marcorique  aperire.”1 

%  *  *  ■  *  . . 

u  As  when  the  cliilling  cast  invades  the  spring, 

“  The  delicate  Narcissus  pines  awaf’ 

**  In  hectie  languor,  and  a  slow  disease 
u  Taints  ali  the  family  of  flow’rs,  condemnM 
“  To  cruel  heavens.  But  why,  already  prone 
u  To Jade,  should  bcauty  cherish  its  ovvn  bane  ? 

“  O  shamc  !  O  pity !  nipt  witli  pale  quadrille 
u  And  midnight  cares,  the  bloom  of  Albion  dies.*’1 

Eodem  spectant  liquores  ardentes,  alcuhole 

nempe  imbutissimi,  nunc  apud  Britannos,  et 

* 

potissimum  urbanos  usitatissimi  ;  qui  instru- 


*  Spigelii  de  Hum.  Corp.  fab.  1.  i.  cap.  ix.  p.  23. 
3  Armstrong  on  Health. 

C 

menta  concoquendi  resolvendo  vires  labefa¬ 
ciunt,  et  ita  strumam  et  phthisin  facessunt. 
Variola  e  gentibus  orientalibus  ad  hanc  insu¬ 
lam  aliasque  partes  Europae  traducta,  causa 
est,  quae  phthisin  longe  lateque  disseminavit. 
Sperandum  est  igitur  vaccinam  simul  atque 
alteram  penitus  fugaverit,  et  in  exilium  mise¬ 
rit,  Strumam  et  propositum  morbum  quoque 
extincturam  ;  cujus  tamen  eventus  boni  huc¬ 
usque  ne  vestigium  quidem  apparet.1 

DE  CAUSIS  EXCITANTIBUS. 

Inter  noxas  hujus  morbi  excitatrices  re¬ 
censeri  consueverunt  apud  libros  medicorum. 
Haemoptysis,  Asthma,  Strumaf  Morbus  Veneris , 
et  alia  quaedam  malorum  genera,  sed  multo 


1  Abernethy  on  Diseases  of  Digest.  Organs,  p.  158 
etiam  Jenner,  Obs.  on  Variol.  Vaccin.  p.  43. 

saepius,  ubi  Phtliisis  hos  morbos  sequitur,  a 

tuberculis  exoritur.  Idem  interdum  dicere 

licet  de  pneumonia  et  catarrho  praegressis. 

Tubercula  nimirum  prius  inhaerentia  pulmoni, 

exinde  inflammantur  et  exulcerantur.  At 

minime  semper  ita  res  se  habet  ;  nusse  simul 

juvat  hos  morbos  tam  raro  non  ea  ratione 

Phthisi n  moliri,  ut  exempla  rei  tam  singularis 

notatu  omnino  sint  indigna. 

© 

Catarrhus,  nec  injuria  causa  praepollens  ex- 
istimatur.  Coelum  nostrum,  nulla  fere  anni 
tempestate,  non  humidum,  frigidum  et  in¬ 
stabile,  halitum  quem  cutis  arteriae  spirare 
debent,  supprimit :  quo  fit  ut  humoribus  in¬ 
tus  conversis,  membrana  fistularum  animae  in¬ 
flammetur,  et  ejus  vasa  et  glandes  plus  aequo 
pituitae  glutinosae  profundant.  Natura  per  se 
medicatrix  hanc  tussi  concitanda  ejicere  niti¬ 
tur  ;  qu^  tubercula  eo  irritat,  ut  demum  in¬ 
flammentur,  et  exulcerentur.  Aliquando  ca - 
tarrhus ,  pulmone  tuberculorum  puro,  Phthisin 

genuit ;  scilicet  membrana  interior  animae 
canalium  prius  inflammata,  deinde  exulcera¬ 
tur,  in  corpore  propenso. 

Pneumonia  tuberculis  exasperandis  quoque 
hunc  morbum  induxit.  Quidam  sane  auc¬ 
tores  affirmant  se  nunquam  pulmonem,  ex  in¬ 
flammatione  praegressa,  vomicis ,  id  est  absces¬ 
sibus  in  Phthisin  abituris,  obsessum  conspex¬ 
isse,  quin  iis  tuWercula  insiderent ;  in  quae 
verba  jurare  nequeo  ;  vomicas  enim  tubercu¬ 
lorum  expertes  omnia  signa  morbi,  de  quo 
agitur,  propensis  corporibus  intulisse,  docue¬ 
runt  viri  summae  fidei. 

Asthma ,  quoties  Phthisin  arcessit,  pari  fere 
ratione  molitur.  Inter  accessionem,  tussis, 
spirandi  difficultas,  &c.  tubercula,  si  adsint* 
inflammari  et  suppurare  faciunt.  Quibusdam 
enim  hydrope  pectoris,  aut  apoplexia  necem 
parat. 

Morbus  veneris  viro  proprio  pestilente  ni¬ 
titur  ;  quod  corpus  universum,  maxime  que 

pulmonem  turbat  et  incitat.  Pari  ratione, 
praeparata  ex  argento  vivo  ad  hunc  devincen¬ 
dum  sumpta,  tanto  facta  sunt  irritamento,  ut 
tubercula  facta  exulceraverint. 

Exanthemata,  et  praesertim  variola  morbil¬ 
lique  tubercula  aut  excitare,  aut  intus  haeren¬ 
tia  inflammare  comperta  sunt  ;  id  est,  si  cor¬ 
pori  Struma  tincto  accedunt.  Morbilli  id  fa¬ 
cere,  prai  cieteris  morbis,  quibus  cutis  efflore¬ 
scit,  habentur.  Corporibus  Rubcola  jam  ab¬ 
sumptorum  sectis,  pulmo  tuberculis  exiguis 
referciri  inventus  est ;  quae,  ut  videtur  non 
mutata  plures  annos  traxissent,  dum  catar - 
rhus  aliave  noxa  similis  ea  incitaverit.  In 
aprico  est  igitur  Rubeolam  sa*pe  noxae  exci¬ 
tanti  fieri,  efficiendo  ut  inflammatio  pulmonis 
quae  subinde  cutem  deflorescentem  excipit, 
tubercula  prius  inertia  accendat,  et  ad  sup¬ 
purandum  impellat. 

Acria  cum  anima  in  pulmonem  delata,  de 
quibus  jam  retuli,  huc  quoque  spectant. 

Tibia  canere,  aliove  uti  instrumento  mu¬ 
sico,  quod  pulmonem  exercet,  aut  concubitu, 
vino  gulave  nimiis,  corpus  stimulare  et  exhau¬ 
rire,  eodem  rite  accedit. 


DE  CAUSA  CONTINENTE. 

9 

■■■  /  -  ■  *i 

De  causa  continente  vel  proxima  aliter  alii 
senserunt ;  unde  aliae  curandi  rationes  apud 
alios  valuerunt.  Plerisque  tamen  persuasum 
fuit,  pulmonem  exulceratum  Phthisin  conti¬ 
nere  :  Quod  demum,  incisis  cadaveribus,  uni¬ 
co  modo  causas  morborum  abditas  patefacien¬ 
di,  docti  sumus.  At  vero  lugendum  est,  ita 
cognita  fabrica  vitiosa  partis,  non  continuo 
patescere  naturam  actionis  morbidae.  Hinc 
factum  est  complures  hallucinatos  opiniones 
et  rationes  ineptas  finxisse,  quo  signorum 

causas  melius  exponerent.  Nonnulli  opinati 

-  '  *  •  •  *•  . 

sunt  pus  excreatum  non  ab  ulcere  provenire 

non  posse  :  Et  ulcus  frequentius  sputum  pu¬ 
rulentum  progignere,  non  dubitandum.  Alii 
autem  perhibuerunt  ulcus  pulmoni  inhaerens 
haudquaquam  tali  sputo  facessendo  necessa¬ 
rium  esse  ;  imo  vero  ipsam  Phthisin,  pessi¬ 
mis  notis  insignitam,  pulmone  non  exulcera¬ 
to,  apprimere  posse.  Exempla  hujus  rei  edi¬ 
derunt  viri  praeclari,  Mortonus,*  Villisius,*  et 
De  Haen  :1 *  3 4  at  non  rationi  ejus,  quam  propo¬ 
suerunt,  fidem  habemus.  Bonetus  ait,  <c  pu¬ 
ris  sputum  non  semper  esse  patho, gnomonicum , 
nec  ulcus  pulmonum  semper  sequi.,,4  Hun- 
ter  luculenter  monstravit,  membranas  eodem 
officio,  quo  glandes,  perfungi  posse  ;  id  est 
non  exulceratas  pus  secernere  :  Opus  esse 
autem  ut  prius  inflammentur.  Hewsonius 


1  Phthisiologiae,  lib.  iii.  cap.  14.  versus  finem. 

*  Pharm.  Rational.  Pars.  ii.  sect.  i.  cap.  6. 

3  Ratio.  Medendi,  cap.  vii. 

4  Sepulchretum  Anatomicum,  lib.  ii.  sect.  vii.  obs.  96. 
et  sect.  v.  obs.  16. 

porro  literis  mandavit,  capsulam  cordis  ulce¬ 
ris  expertem  pus  intus  inclusisse.1  Nec  mi¬ 
nus  veri  est  simile,  pus  alicubi  pulmonis  ul¬ 
cere  destituti  fieri  posse.  Limites  vero, 
qui  disputationem  hujuscemodi  finire  solent, 
longe  transgrederer,  si  fusius  de  rarioribus  is¬ 
tius  generis,  dissererem.  Clarissime  enim 
jam  demum  innotuit,  per  longe  plures  aegro¬ 
tos,  ulcus  aut  pleraque  ulcera  tuberculis  in¬ 
flammatis  profecta,  Phthisin  Pulmonalem  con¬ 
tinere.  Nunc  ad  tubercula  ipsa  consideranda 
transibo. 

Aretaeus  notas  hujus  morbi  insigni  accura¬ 
tione  descripsit ;  neque  causam  continentem 
prorsus  nescivisse  videtur  :  inquit,  Hu  si no$ 

£%  CCTTOrOUTMC  EU  TW  7 TViVfAOVl  yEUTITOU,  3  EK  (3y%0C  p£p0- 

ulr\qy  3  <xi /ocyocyrig  a^ocTo;,  xoci  auoc(3y<r(rvi  ttvou9  ttvy\9 

kou  uxXn<nisTMi*  Sydenhamius  primus  om- 


x  HeWson  0*1  the  Lymphatics,  p.  117- 
3  Aretseus  Cappad.  B//3.  n,  »j,  k ept 

nium  inter  recentiores,  Phthisin  Struma?  cog¬ 
natum  esse  intellexit ;  quam  opinionem  haccc 
oratione  protulit.  “  Quibusdam  eorum,  qui 
ex  equitationis  usu  convaluerunt,  tumor  in 
collo  exortus  est,  non  multum  a  scrophula 
abludens.” 1 * 3  Celeber  ille  Mead  idem  sen- 
sit  et  inter  hodiernos  Doctor  Simmons  pro¬ 
fitetur  se  inter  cadavera  hoc  malo  occisorum 
incidenda,  nunquam  non  tubera  Strumosa 
reperisse.5  Sunt  equidem  medici  fide  dignis- 
simi,  qui  e  centenis  Phthisi  Absumptis,  ad 
minimum  nonaginta  Struma  laborasse,  propo¬ 
nunt.  Ex  supra  narratis,  liquet  tubercula 
Struma  inniti  et  provenire  ;  et  inde  fieri  ut 
Strumosi  prae  aliis  huic  malo  objiciantur.4 

Tubercula  nondum  inflammatione  tentata 


1  Sydenhami  Opera,  639. 

*  Monita  et  praecepta  Medica,  sect.  x.  p.  28. 

3  On  the  Treatment  of  Consumptions. 

4  Hamilton  on  Scrof.  Affect.  p.  27.  etiam  Kortum  dc 

Vitio.  Scrof.  p.  276.  vol.  ii. 

sunt  corpora  globosa,  facei  et  intimis  pe¬ 
netralibus  pulmonis  infixa.  Mole  variant, 
modo  perexigua,  modo  semidigitum  crassa. 
Fere  conferta  sunt ;  interdum  candida ;  non 
minus  concreta  sunt  quam  cartilago.  Si 
scalpello  secantur,  faciem  sibi  praeferunt  in* 
feriorem  laevem,  splendentem,  adinstar  cornu 
caseive,  et  cellis  vacant.  Dr  Stark,1  pericu¬ 
lis  summo  ingenio  et  diligentia  institutis,  vasa 
et  nervos  haud  ulla  deprehendere  potuit : 
Unde  tubercula  glandulas  Struma  vitiosas  non 
esse,  satis  constat.  Quaedam  ex  tuberculis 
grandioribus  hiatum  spinulae  accipiendae  ca¬ 
pacem,  ostenderunt ;  per  quem,  digito  pre¬ 
mente  manaret  natura  corrupta,  et  coacta. 
Tubercula  exulcerata  cava  pure  malo  referta 
intus  habent  $  quae  sensim,  progrediente 
suppuratione,  adaugescunt.  Tum  demum 
sacci  exigui  puris  pleni  fiunt,  et  vomicce  rite 


1  Vide  Stark’s  Works,  p.  20.  et  seq. 

nuncupantur.  Amplissima?  ex  his,  ope  fora¬ 
minis  cum  animae  tubis  committuntur  ;  et  ita 
pus  extussitur.  Aer  hoc  hiatu  facto  in  vo¬ 
micam  delatus,  violenter  irritat ;  facitque  ut 
puris  amplius  ex  ulceris  ambitu  secernatur, 
et  ipsum  ad  partes  vicinas  dispergatur.  Hac 
ratione  omnes  fere  vomicae  coeuntes  pulmo¬ 
nem  tantum  non  integrum  exedunt.  Pene 
unumquodque  tuberculum  serius  ocyus  in 
vomicam  abit ;  et  pulmo  Phthisi  jugulati  alia 
dura,  alia  inflammata,  alia  exulcerata  exhibet. 
Maximae  vomica  vix  quatuor  pollices  longiores 
existunt ;  et  ovatae  sunt :  Minores  integra? 
esse  consueverunt ;  at  majores  diruptae,  maxi¬ 
ma  ex  parte  inanes  reperiuntur,  capsula  tan¬ 
tum  superstite.  Pus  conclusum  saepius  foetet, 
initio  saltem,  et  colorem  induit  inter  viridem 
et  flavum  medium.  Ut  plurimum  pars  sum¬ 
ma  et  postica  pulmonis  tuberculis  et  vomicis 
potissimum  corrumpitur ;  et  laevus  dexteriore 
frequentius.  Vomicae  inaequali  facie  instrue- 

tae  saepe  diruptae  pus  in  pectus  effundunt  $ 
unde  constituitur  empyema .  Plurae  etiam  co¬ 
haerent,  juxta  abscessus  grandiores.1 

Pulmonis  partes  tuberculis  conterminae  fir¬ 
mae,  durae  et  rubriores  spiritu  amplificari  ne¬ 
queunt.  Vasa  pulmonis  ad  vomicas  majores 
jam  prope  accedentia  subito  coarctantur,  et 
pituita  referciuntur.  Quo  mirabili  artificio 
natura  provida  fluxum  sanguinis  lethalem 
praecavet.  In  quibusdam  exemplis,  vix  am¬ 
plius  tertia  pars  pulmonis  exeditur  :  alias,  al¬ 
ter  ex  iis  penitus  consumitur,  aut  perexigua 
saltem  pars  superest,  aeri  accipiendo  idonea. 
Aliis  infelicioribus,  uterque  pulmo  in  pus 
conversus  evanuit,  tamen,  dictu  mirabile !  ali¬ 
quamdiu  vixerunt  aegri  ita  tentati :  Bennetus* * 
exemplum  hujusmodi  perinsigne  memoravit. 
Glandes  lymphatica:  imae  asperae  arteriae  sub- 


1  Stark’s  Works. 

*  Theatrum  Tabidorum  Exercit.  xxii» 

nixae,  et  ili* *  mesenterio  implicitae,  saepenu- 
mero  intumescunt.  Morgagnius1  pulmonem 
in  massam  corruptissimam  conversum,  deleta 
fabrica  sana,  reperit.  Calculi  vari*  molis 

subinde  tuberculis  insunt,  propria  et  vitiosa 

% 

arteriarum  actione  geniti.  Nonnunquam,  at 
rarius,  tubercula  fabrica  interiore  Steatomata 
simulantia  inventa  sunt ;  qu*  nunquam, 
quantum  adhuc  constiterit,  exulcerantur.* 
Quoniam  corpore  refrigerato,  halitus  cutis 
reprimitur,  vasa  quae  spirant  halitum  e  pul¬ 
mone  plus  aequo  turgebunt ;  ideoque  ad  in¬ 
flammationem  subeundam  propensa  fient. 
Hinc  fistulis  animae  pituita  refertis,  catarrhus 

efficitur ;  qui  graviori  fit  irritamento.  Vasa 

\  * 

absorbentia  frustra  enituntur  ut  humorem 
congestum  subducant ;  qui  igitur  partim  os¬ 
tiis  arteriarum,  quarum  est  profundere,  par- 


*  De  Sedibus  et  Causis  Morborum,  Epist.  22.  Art.  7. 
et  12. 

*  Baillie*s  Morbid  Anatomy,  p.  37. 

tim  vasorum  absorbentium  inhaerens,  fit  na» 
tura  concreta,  neque  huc,  nec  illuc  dimo¬ 
venda,  vasis  nempe  impotentibus.  Haec  ali¬ 
quamdiu  uni  loco  infixa  tandem  quasi  in  cor¬ 
pus  alienum  vertitur ;  quod  una  cum  tussi 
valde  irritat,  et  serius  ocyus,  ut  opinor,  tu¬ 
berculo  mutatur  \  certeve  ejus  futuri  centrum 
constituit.  Tuberculum  iners  ita  confectum 
diu  non  mutatum  sub  esse  potest,  dum  quaevis 
e  noxis  incitatricibus  admota  inflammaret. 
Ita  igitur  tubercula  creari  propono,  in  cor¬ 
poribus,  quibus  natura  fibras  infirmas  et  laxas 
inseverit,  praesertim  generis  absorbentis ;  quo 
efficitur  ut  vasa  absorbendo  dicata  humoris 
congesti  accipiendi  aut  projiciendi  impotentia 
sint.  Huic  opinioni  aliquid  fidei  conciliare 
videtur  experimentum  subjiciendum.  Doc» 
toi  Saunders1  duas  drachmas  argenti  vivi  in 
venam  canis  crulalem  infudit.  Paulo  post. 


s  Saunders  on  the  Eiver,  p.  23,6. 

animal  febricitavit,  tussivit,  aegre  spiravit ;  et 
quotidie  notis  pulmonis  affecti  ingravescen¬ 
tibus,  obiit.  Pulmo,  secto  cadavere,  tuber¬ 
culis  totus  oppleri  apparuit ;  quorum  singula 
incisa  particulam  argenti  vivi  in  medio  exhi¬ 
buerunt. 

Sequitur  ut  causam  febris  hecticce  explicare 
coner.  Culleno,1  hujus  Academiae  decori  im¬ 
mortali  placuit,  pus  acre  in  sanguinem  ope 
vasorum  absorbentium  delatum,  vires  motri- 
ces  labefactasse,  cor  arteriasque  irritAsse, 
eoque  febrem  hecticam  accendisse.  Nec 
aliud  senserunt  Mortonus,  Barry,  et  Sim- 
mons.  Haec  opinio  apud  plerosque  ablega¬ 
tur.  Si  vera  esset,  exulcerationes  graves  ali¬ 
cubi  corporis  eam  febrem  semper  arcesserent; 
quod  longe  aliter  se  habet :  Quinetiam  si  vera 
esset,  febris  proposita  nullo  ulcere,  sasvire  non 
posset ;  accedit  tamen,  tabe  mesenterica  aliis- 


x  First  Lines  of  the  Practice  of  Physic,  861-2. 

que  malis  Struma  oriundis,  duritie  pulmonis 
et  caetera  urgentibus,  nec  pure  facto.  Ul¬ 
cus  exiguum  digiti,  et  fistula  in  ano,  ubi 
pauxillum  puris  adest,  pessimam  hanc  fe¬ 
brem  progenuerunt.  Eadem  interdum  Dia¬ 
beticos  torsit ;  pulmone  exulcerato  defuit. 
Dr  Reid1  opinatur  febrem  hecticam  ex  hu- 
♦  moribus  superfluentibus,  eo  quod  pulmo  mi¬ 
nus  halitus  spirat,  oriri.  Quod  plane  eum 
fefellit ;  siquidem  alvi  fluxus  et  sudores  vasa 
satis  vacuefaciunt.  Pus  vomicis  inclusum  ni¬ 
hil  acris  aut  veneni  in  se  habet,  constat  insu¬ 
per  idem  impune  resorberi  posse  ;  abscessus 
enim  alicubi  sua  sponte  sine  ulla  pernicie 
evanescunt.  Malo  igitur  hanc  febrem.  Phthi¬ 
sis  Pulmonalis  comitem,  ad  assiduam  exina¬ 
nitionem  istam,  quae  corpus  continenter  ir¬ 
ritat  et  infirmat ;  et  quae  mala  febris  ipsa 


1  Essay  on  Consumption, 

frustra  summovere  nititur  :  Vel  si  mihi  verba 
Hunteri  citare  liceat,  “  The  constitution  be- 
comes  teazed  with  a  complaint  which  is  clis- 
turbing  the  necessary  actions  of  Health  ;  there 
is  besides,  the  universal  sympathy  of  the  con- 
stitution,  with  a  disease  which  gives  the  irri- 
tation  of  being  incurable.” 1 


DE  CURATIONE. 

Convenit  inter  fere  omnes  medicos,  hunc 
morbum  vel  jam  incipientem  et  leviorem 
perraro  sanitate  mutari  posse  ;  eundem  vero 
jam  inveterascentem  et  diuturnitate  confirma¬ 
tum,  pertinacem  omnibus  medicinae  auxiliis 
obniti.  Neque  vero  ideo  minus  nitendum  ; 
spes  enim  superest,  nunc  incipiente  morbo. 
Proinde  medici  est  summa  ope  insidias  hujus 


1  Hunter  on  the  Blood,  &c.  chap.  ix. 

mali  ineuntis  perscrutari,  et  signa  vel  mitis¬ 
sima,  si  corpori  natura  proclivi  contingant, 
non  parvi  facere ;  quo  perniciem  venturam 
arceat  et  praecaveat.  Totam  sane  curationem 
haecce  consilia  amplectuntur. 

I.  Sedulo  cavere,  ne  Struma  infectis  tu¬ 
bercula  in  pulmone  gignerentur. 

II.  Noxas  excitantes  tollere. 

III.  Prohibere  ne  tubercula  genita  in* 
flammentur  •>  efficere,  si  fieri  possit, 
ut  resorbeantur,  et  ut  ulcus  in  pul¬ 
mone  sanescat. 

IV.  Signa  molesta  per  totum  morbi  de¬ 
cursum  sedare. 

I.  Quibus  notae  jam  propositae  Phthisin  in¬ 
cipientem  minitantur,  hos  omnigenum  luxum 
et  intemperantiam,  dapes,  vinum,  libidinem, 
fugere  oportet.  His  temperate  vivendum,  et 
quotidie  citra  sudorem  ambulandum  sub  dio. 


PULMONALI. 


.51 


Dr  Beddoes 1  equidem  praecepit,  carnibus  op¬ 
time  proclives  ad  hunc  morbum  vesci ;  quas 
praecavendi  facultate  praeditas  existimavit : 
eo  quod  compercrat  laniones,  et  fidium  ner¬ 
vorum  fabricatores,  qui  carnibus  potissimum 
vivunt,  rarius  in  Phthisin  incidere.  Attamen 
fruges  carnibus  accedere  debent.  Quo  mi¬ 
nus  tubercula  facta  inflammentur  et  exulce¬ 
rentur,  omnia  vitanda  erunt,  qua*  spirandi  in¬ 
strumenta  exasperent.  Hunc  in  finem  non  vo¬ 
citandum,  non  canendum  aut  voce  unica  aut 
tibia.  Omnia  loca  magna  hominum  multitu¬ 
dine  referta,  spectacula,  ludi,  scenae,  praesertim 
noctu,  ubi  aer  focis  ardentibus  et  lucernis 
calet  et  inquinatur,  magis  angue  et  cane  evi¬ 
tanda.  Non  diu  legere  aut  scribere  oportet ; 
quippe  quae  corpus  inclinari  et  quiescere  de¬ 
siderant;  maximeque  cavendum  a  frigore, 
summa  pernicie.  Catarrlius ,  noxa  excitans 


*  Essay  on  Pulmonary  Consumption. 

creberrima,  summa  arcendus  est  cura.  Ne 
coelum  varium  Britanniae  proprium  noceret, 
intima  vestis  ex  panno  laneo  conficienda. 
Hyeme  aeger  non  vicissim  se  igni  ingenti  et 
Jovi  pruinis  malo  committere  debet.  Quod 
si,  his  praeceptis  rite  servatis,  obrepat  tamen 
Catarrkus,  mature  facto  opus  erit,  et  summa 
ope  nitendum,  ut  iste  inimicus  quam  celerrime 
debelletur.  Si  sanguis  e  naribus  prorumpat, 
omnia  irritamenta  subducere  oportebit.  Si 
Haemoptysis  accedit,  singulis  medicinae  auxi¬ 
liis,  quo  minus  recurrat,  utendum.  Si  Asthma 
alicui  Phthisin  venturam  minitetur,  sedandum, 
aut  si  fieri  potest,  divellendum  est. 

Si  difficultas  spirandi,  tussis,  dolor  lateris, 
febricula  et  arteriae  concitatae,  corpusque  si¬ 
mul  plenius  tubercula  jam  inflammata  esse 
indicent,  sanguinem  subinde,  incisa  vena, 
mittere  juvabit ;  unciae  XII.  aut  XV.  una 

vice  eliciendas.  Hoc  fieri  debet,  dum  arteriae 

/ 

bene  conciderint,  aliaque  signa  inflammationis 

fere  conquieverint.  Sanguis  detractus,  per 
totum  hujus  morbi  decursum,  tunicam  corio 
similem  ethibet.  Exulceratione  tamen  jam 
facta,  vena  non  secanda  est.  Doctor  Dover 
venas  vacuefacere  solebat,  ab  initio  fere  ad 

4F 

ipsum  finem.  Dom.  Watt  nuper  eandem 
curationem  paulo  amplius  secutus  est ;  nimi¬ 
rum,  non  prius  sanguinem  mittere  cessat, 
quam  febricula  accensa  renixum  cordis  et  ar¬ 
teriarum  denunciaverit.  Tunc  misso  hoc  auxi¬ 
lio,  victum  tenuissimum  ct  praeparata  ex  hy- 
drargyro  praecipere  solet.*  Alvus  nunc  sol¬ 
venda  ;  et  quotidie  semel  ad  minimum  de¬ 
scendere  debet.  Hunc  in  finem  nihil  aloe  et 
salibus  mediis  praestat.  Inflammatione  per¬ 
stante,  lacte  et  farre  praesertim  victitandum  ; 
nihil  pene  carnis  sumendum,  et  singula,  quae 
ad  regimen  antiphlogisticum  pertinent,  ser- 
vanda. 


1  Watt’s  Cases  of  Diabetes  and  Consumption,  p.  305, 
et  seq. 

Exulcerantia .  Ne  tubercula  suppurent, 
partem  pectoris  dolentem  emplastro  meloes 
vesicatorii  exulcerare  proderit.  Hoc  persaepe 
universa  signa  valde  lenivit ;  simul  atque  ul¬ 
cus  ita  factum  sanescere  incipiat,  novo  em¬ 
plastro  admoto,  irritari  debet.  Ulcus  porro 
conficere,  ope  pisi  unguento  meloes  'vesicatorii 
illiti,  aut  fili  gossipini,  cuti  infixi,  aut  cujusvis 
exurentis,  utilissimum  est,  et  non  praetermit¬ 
tendum,  quoties  latus  acute  dolet. 

Digitalis  purpurea .  Haec  herba  est  in¬ 
ter  novissima  remedia  in  Phthisin  exquisita, 
et  laudes  aequo  ampliores  sibi  tulit.  Dr 
Withering1  primus  omnium  medicos  ejus  vir¬ 
tutes  docere  conatus  est ;  et  non  nisi  ad  fa¬ 
cultatem,  qua  pollet,  urinae  ciendae  respexit. 
Multi  multa  senserunt  de  hujus  plantae  doti¬ 
bus,  et  ratione,  qua  proficit ;  de  quibus  inep- 

't 


8  Account  of  the  Foxglove,  ed.  1785. 

tiis  silere  malo,  quam  sermonem  inutiliter 
ampliare.  Ea  opinione  contentus  ero,  quam 
usu  medici  scientissimi  comprobarunt ;  qui 
perhibent  folia  Digitalis  purpurea  mira  pra> 
dita  esse  potestate  cor,  arterias  et  genus  ner¬ 
vosum  sedandi.  Neque  vero  affirmare  audeo 
hoc  medicamentum,  simul  atque  ingeritur, 
hos  edere  effectus;  imo  verisimile  est  idem 
principio  incitare.  Quomodocunque  tamen 
id  se  habeat,  constat  vim  sedatricem  non 
multo  postea  patere.  Minime  Digitalis  nunc 
priori  famae  respondet.  Unus  equidem  auctor 
non  dubitavit  scribere,  si  Phthisis  in  quatuor 
partes  seu  periodos  dividitur,  hanc  herbam 
omnes,  ultima  excepta,  per  se  fugare  posse.1 
Jam  ineunte  morbo,  si  vires  sanguinem  mitti 
non  sustinent,  rite  conceditur  ,  et  alias  auxi¬ 
liari  potest.  Phthisi  confirmata,  febrem  hec- 
ticam  consopit,  arterias  concitatas  tardat,  nau- 


J  Bcddoes’s  Es&av  on  Conswnption. 

sea  cienda  sputum  movet,  et  pulmonem  ex* 
ulceratum  purgat ;  et  fortasse  efficit  ut  pure 
resorpto,  ulcera  sanescant.  Si  Digitalis  paulo 
largius  datur,  delirium,  vertiginem,  dormiendi 
cupiditatem  molitur,  et  vires  resolvit :  paux¬ 
illum  vini  et  atheris  haec  mala  fugabit.  Dr 
Drake1  acidum  citricum  hunc  in  finem  potari 
jubet.  Summa  igitur  prudentia  opus  est  quo 
herba  proposita  rite  ministretur.  Concretae 
et  in  pulverem  redactae  semigranam  sapone 
aut  gummi-resina  Ammoniad  mixtum  bis  quo¬ 
tidie  sumi  potest,  copia  sensim  aucta  usque 
ad  grana  tria.  Tinctura  autem  pulveri  ante¬ 
cellit  \  praecipue  quam  Collegium  Edinense 
protulit ;  incipiendum  ex  guttis  IX,  aut  X. 
bis  indies  epotis  j  modus  gradatim  ampliari 
potest,  donec  guttas  XV.  XX.  aut  XXV.  ae¬ 
quaret  ;  et  prout  arteriae  et  ventriculus  sus¬ 
tinere  possint.  Cavendum  ne  tantum  inge- 


*  Med.  and  Phys.  Journal,  vol.  ii.  p.  411). 

ratur,  ut  motus  arteriarum  admodum  tarden¬ 
tur.  Quibusdam  aegris  quam  celerrime  Digi¬ 
talis  hoc  incommodum  infert  ;  aliis,  non  nisi 
postquam  aliquamdiu  praetermissa  fuerit. 
Oportet  quoque  subinde  intermittere,  ne  ven¬ 
triculus  consuetudine  ea  vacare  nequeat. 
Quaecunque  sint  ejus  vires,  et  quomodocun- 
que  juvet,  manifestum  est  eam  eo  utiliorem 
fore,  quo  maturius  adhibeatur.  Si  notae  tu¬ 
bercula  subesse  denuncient,  statim,  servatis 
legibus,  quas  proposui,  cum  fructu  sumitur. 
Motus  arteriarum,  dum  haec  herba  accipitur, 
pro  situ  corporis  variant.' 

Cognita  causa  continente  hujus  morbi,  in¬ 
ducimur  ad  consilium  summi  momenti  insti¬ 
tuendum  ;  nempe  ad  nitendum,  ut  tubercula 
resorbeantur.  At  vero  quibus  rationibus  hoc 
efficeretur,  latet,  ni  fallor,  et  latebit,  dum  ars 
medendi  novas  luces,  adhuc  desideratas,  acce- 


1  Vide  Edin.  Med.  and  Surg.  Journal,  vol.  iii.  p.  271. 

perit.  Nullum  medicamentum  tali  vi  praeditum 
in  manibus  est ;  quod  si  quid  esset,  minime 
morbum  propositum  penitus  arceret,  nisi 
Strumam  quoque  radicitus  divellere  posset. 

Vomitas .  Siquidem  inter  vomendum  to¬ 
tum  corpus  vehementer  exagitatur,  et  cor  ar¬ 
teriasque  concitantur,  medici  opinantur  vasa 
resorbendo  dicata  quoque  vomitu  incitari. 
Multi  igitur  vomitum  moliendo,  tubercula 
resorberi  posse  sperant ;  et  vir  praeclarus  Dr 
Sam.  Foart  Simmons,  medicus  exercitatissi¬ 
mus,  haec  edidit  verba  :  <c  If  any  remedy  is 
capable  of  dispersing  tubercles,  I  believe  it 
to  be  Vomit s." 1  Alii  scriptis  mandarunt  vo¬ 
mitum  bis  quotidie,  certeve  ter  quaque  heb¬ 
domada  elicitum  maxime  profuisse,  imo  sani¬ 
tatem  reduxisse.  At  nequaquam  vomitus 
frequentior  mihi  videtur  recte  cieri,  qualem 


*  Simmons  on  Consumption,  p.  66* 

Dr  Reid'  praecepit ;  prsecipueque  in  corpore 
debiliori.  Sulphas  Cupri  leniter  agit,  parum 
ventriculum  resolvit,  aut  aegrum  fatigat 
ideoque  aliis  anteponitur.  Dr  Marryatt *  hoc 
tartritc  antimonii  et  j^otassce  misceri,  et  con¬ 
cretum  dari  juvat.  Lenius  vero,  ni  fallor, 
liquatum  ventriculum  solicitat,  et  minus  cor¬ 
pus  irritat. 

Antiqui,  praesertim  Aretaeus,* * 3  Celsus,4  et 
Plinius5  hoc  malo  aegrotantes  navigando  cu¬ 
rare  solebant ;  et  summa  laude  hoc  auxilii 
genus  prosecuti  sunt.  Attamen  parum  intel¬ 
lexerunt,  quomodo  juverit.  Usu  docemur 
nauseam  et  vomitum  motu  navis  oriunda,  aera 
circa  maria  puriorem  et  minus  varium,  ani- 


*  ReicTs  Essay  on  Consumption. 

a  Therapeutics. 

5  Loco  citato.  $iqx%ix  Kttp.  i, 

4  De  Re  Med.  1.  iv.  cap.  4. 

5  “  Navigatio  utilis  est  Phthisicis - neque  enim 

“  Aegyptus  propter  se  petitur,  sed  propter  longinquitatem 
“  navigandi.” — Hist.  Nat. 

mrnnque  simul  scena  novata  recreatum* 
Phthisin  Pulmonalem  jam  ineuntem  miti¬ 
gare,  vel  aliquamdiu  pene  arcere  posse  ; 
imo  interdum,  at  perraro,  sanitatem  reduxisse. 
Nondum  constat,  necne  murias  sodce ,  quo  aer 
marinus  imbuitur,  quicquid  ad  ulcus  in  pul¬ 
mone  sanandum  conferat.  Quidam  existi¬ 
mant  motum  navis  juvare,  corpus  leviter  ci¬ 
tra  fatigationem  commovendo.1  Fortasse  aer 
marinus,  quoniam  paulo  acrior  est,  facit  ut 
inflammatio  in  adhaesionem  desitura  ulcera 
sanaret.  Ex  his  patet,  morbo  jam  ineunte, 
navem  conscendere  utile  fore  ;  eoque  magis, 
si  aeger  simul  ad  Madeiram,  Lusitaniam,  ali- 
amve  terram  coelo  tepido  et  sereno  beatam 
se  recipiat.  Gregorius  inter  praelegendum  me¬ 
morat  quendam  quotannis  se  mari  tempestate 
aestiva,  et  hyeme  regioni  calidae  committendo, 
plures  annos  salvum  perstitisse.  Cuicunque 


*  Gilchrist  on  Sea  Voyages. 


PULMONALI. 


61 


Struma  tincto  hic  morbus  instat,  huic  navi¬ 
gandum.  Nihil  vasa  lymphatica  stimulandi 
potentius  est,  excepto  sane  hydrargyro,  quo 
uti  non  licet. 

Ulcera  sanare,  heu  !  difficillimum  est ;  si¬ 
quidem  pulmo  continenter  ampliatus  et  co- 
arctatus  ea  assidue  irritat.* *  Alii  negant  ul¬ 
cera  hac  de  causa  insanabilia  esse ;  aiunt 
enim  pulmonem  sua  natura  perpetuo  moveri, 
uti  aliae  partes  natura  quiescunt ;  ideoque 
motum  non  magis  illum,  quam  quietem  has 
stimulare.  Cui  opinioni  vix  assentior  ;  quin- 
etiam,  aliquid  medicaminis  ulceri  pulmonis 
admovere  perdifficile  est.  Comprobatum  fuit 
tamen,  idque  ab  auctoribus  summae  fidei  cl 
nominis,  aegros,  exulcerato  pulmone,  omnibus- 
que  phthisis  inveteratae  notis  implicitos  con¬ 
valuisse.*  Mudgius,  in  opere  de  catarrho  con- 

1  Vide  Haller.  Physiol.  1.  viii.  sect.  4. 

*  Vide  Transact.  of  a  Society  for  the  Improvemcnt  of 

Medical  and  Chirurgica]  Knowledge,  vol.  ii.  p.  169. — “  Cor¬ 
pus  incisum  est,  in  quo  vulnus  pulmonis  glutinatum  erat.** 

scripto,  narrat  quendam  eadem  confirmata 
lentatum  salutem  recepisse,  et  multis  annis 
posthac  morbo  alieno  periisse.  Corpore  mor¬ 
tui  inciso,  pulmo  dexter  evanuisse  apparuit, 
sinistro  superstite.  Vulnera  gladiis,  tormen¬ 
tis,  &c.  illata  smpe  facile  sanescunt ;  et  ho¬ 
dierni  aliquando,  sed  rarius  tubercula  in  cor¬ 
pore  strumoso  sanitate  mutari  testantur. 

Quod  ad  varia  genera  aeris,  quae  chemia 
nuper  nobis  admirantibus  obtulit,  Dr  Bed- 
does1  aliique  haec  acriter  adhibuerunt ;  at 
usu  docti  fateri  cogimur,  eadem  nihil  pro¬ 
desse.  Verisimile  est  vaporem  aceti,  aut  ali¬ 
qua  ex  gasibus  in  ci  tantior  ibus  dilutiora,  in  fis¬ 
tulas  animae  accepta,  adhaesionem  efficere,  et 
ita  ulcera  sanare  posse  ;  nimirum,  gas  acidum 
muriaticum  aut  ni t vicum,  vel  gas  oocydnim  ni¬ 
trosum,  aere  circumfluo  dilutum,  ne  nimium 
incitet.  Quiete  praecipue  opus  est,  ut  sanes¬ 
cat  ulcus.  Medicamina,  qualia  balsamica  et 


s  Bedtloes  and  Watt  on  Medical  Use  of  Factitious  Airs> 

expectorantia  vocantur,  nil  valent ;  non  nisi 
ventriculum  inutiliter  gravant.  Ad  fauces 
mulcendas  et  tussim  sedandam,  danda  erunt 
trochisci  glycirrhizce  cum  opio ,  tinctura  opii 
camphorata  et  omnia  glutinosa ;  quoque  in¬ 
halandus  vapor  aqua  tepida  exortus.  Somni 
opio  vel  hyoscyamo  vel  Lactucario 1  aegro  con¬ 
ciliandi.  Sputum  praeparatis  e  Scilla  Mariti¬ 
ma  eliciendum.  Si  alvus  ad  finem  vehemen¬ 
ter  Huit,  magnesia ,  extracto  mimos  a  catechu  et 
opio  continenda  est.  Quae  parcius  concedi 
debent,  ne  sudor,  alvo  suppressa,  superveniat. 
Potus  aciduli,  citrus  medica,  citrus  aur antium 
et  alia  ejusmodi,  acidum  quoque  sulphuricum 
dilutum,  sudores  bene  discutiunt.  Si  cutis 
praeter  modum  caleat,  manus  et  faciem  aqua 
frigida  crebro  lavare  juvabit.  Gregorius  nar¬ 
rat  quandam  ad  sanitatem  rediisse,  fructu  citri 
medica  largius  quotidie  devorato.  Si  fauces 
aphthis  efflorescant,  sub-borate  soda\  aliisque 


*  Duncan  on  Consumption.  Appendix. 

astringendi  facultate  praeditis,  gargarizandae 
sunt. 


Cedi  Mutatio, — Medici  compererunt  plure.s 
aegros,  qui  Britannia  relicta,  ad  regiones  coelo 
aequali,  placido  et  tepido  donatas  migraverint, 
penitus  ad  valetudinem  secundam  rediisse. 
Optimas  igitur  terras  exquirere  permagni  in- 
terest.  Nonnulli  insulas  perniciosas  judicant : 
hinc  medici  Italici  aegros  ad  loca  mediterra¬ 
nea  confugere  monent.  Anceps  dubito  nec¬ 
ne  experientia  satis  hoc  confirmaverit.  Coe¬ 
lum  tepore  aequali  praeditum,  quippe  quod 
cutis  halitum  et  alia  excernenda  leviter  pro¬ 
movet,  admodum  Phthisi  vexatos  recreat. 
Madeira  hujus  modi  coelo  et  tempestatibus, 
prae  aliis  orbis  terrarum  partibus,  fruitur. 
Medicus  insignis  Gulielmus  Heberden,  qui 
quatuordecim  annos  ibi  vixerat,  nos  certiores 
facit  argentum  vivum  instrumenti  Farenhei- 
tani  umbrae  subjecti  nunquam  ascendisse  ul- 

tra  gradum  Lxxivtu;i  nec  unquam  descendisse 
ultra  gradum  liv.  Cadi  temperiem  tam  ae¬ 
qualem  vix  alicubi  terrarum  orbis  invenire 
licet.  Regiones,  quae  circulo  aequinoctiali 
gradus  xxxn  aut  xliv  distant,  aeris  tepore 
minime  variante  pollent.  Madeira  autem 
huic  circulo  distat  gradus  xxxii,  minuta 
xxxvii  ;  quoad  longitudinem,  Grenovico 
gradus  xvn  distat.  Temperies  ejus  coeli 
quatuor  annis  sedulo  observata  fere  gradu 
Lxvmvo  indicabatur ;  qualis  fere  semper  huic 
insulae  contingere  cognoscitur.1 

Dr  Adams*  inquit  neminem  Phthisi  affec¬ 
tum,  si  mature  huc  se  recipiat,  non  salvum 
fore.  Loca  quae  proxime  Madeiram  laudantur 

f  f  w  f 

sunt  Ulyssippo,  Insulae  Bahamae  et  Canariae, 
Nicaea,  Mons  Pessulus.  At  bella,  qua*  Eu- 


1  Vid.  Kirvvan  on  the  Temperature  of  different  Latitudes 
— Confer  etiam  Philos.  Transact.  Ann.  1752-4- . 

Med.  and  Phys.  Journal  for  April  1800. 

ropam  vastant,  vetant  quo  minus  Britanni 
multis  regionibus  exoptandis  perfruantur ; 
qui  ideo  ad  Devoniam,  et  quasdam  Cornubiae 
partes  eunt.  Si  res  angustae  aut  alia  causa 
aegrum  peregrinari  non  sinunt,  aer  domi  arte 
tepefaciendus  est.  Ita  aegrotus  imbribus  et 
pruinis  circumjectus  securus  vivit ;  et  com¬ 
plures  hoc  praesidio  fato  erepti  sunt.  Dr  Bed- 
does  primus  omnium  hanc  curationem  exco¬ 
gitavit.  Quibus  Phthisis  incipiens  jam  pro¬ 
dit,  hos  oportet  degere  in  conclavibus  spatio¬ 
sis,  quo  se  ambulando  exerceant ;  quorum  tem¬ 
peries  nocte  dieque  gradu  Lxmo  aut  lxviiiV0  in¬ 
strumenti  Farenheitani  notetur.  Cavendum 
est  ab  omnibus  causis,  quae  subito  teporem 
intendant  aut  minuant ;  quem  in  finem  non 
igne,  sed  aquae  vapore,  aut  aere  calefacto  per 
fistulas  immisso  conclavia  tepefacere  opor¬ 
tet  :  tota  hyeme  aeger  sub  his  tectis  commo¬ 
rari  debet.  Gregorius  sua  auctoritate  hanc 

curandi  rationem  fulsit.  Dom.  Urquhart" 
quendam  ita  sanavit ;  et  Buxtonus*  summam 
ejus  utilitatem  testatur. 

Medici  apud  terram  continentem  Europa? 
Lichenem  Islandicum  amplissime  ministrarunt. 
V  ix  nisi  faucibus  mulcendis,  et  ita  tussi  con¬ 
sopienda  juvat.  Folia  arbuti  uvee  ursi  febrem 
et  sudores  mitigare  feruntur.1 * 3 4 

Exercitatio . — Sydenhamus  motui  corporis 
plurimum  insistit  ;  de  quo  sane  ita  scribit : 
(i  Sed  omnibus  aliis  remediis  (quotquot  ad¬ 
huc  inventa  sunt)  Equitatio  ad  satis  longa  et 
diutina  itinera  facile  palmam  praeripit.”  “  Et 
hoc  tamen  sancte  assero,  quod  neque  mercu¬ 
rius  in  lue  venerca,  neque  cortex  peruvianus 


1  Edin.  Medie,  and  Surg.  Journal,  January  lst,  1813. 

*  Med.  and  Phys.  Journal,  May  1813.  vol.  xxix. 

3  Vid.  Bourne  on  the  Effects  of  Uva  Ursi  in  Consump- 
tion. 

4  Opera  Omnia,  p.  416.  et  630.  Ed.  Lugd.  Bat,  1726. 

in  intermittentibus,  efficaciores  extent,  quam 
in  Phthisi  curanda  exercitium  jam  laudatum.” 
Auctoritate  tanti  viri  fretis  sperare  nobis  li¬ 
cet,  hoc  auxilium  admodum  profecturum  esse. 
Minime  vero  omnes  huic  medico  praeclaro 
assentiuntur.  Dr  Carmichael  Smyth1  utile 
esse  proponit,  ut  aegri  in  sella  pensili  move¬ 
rentur  ;  quos  vero  ita  curavit,  iis  cutem  em¬ 
plastro  meloes  vesicatorii ,  aliisque  ad  eam 
rem  idoneis,  exulceravit.  Id  tamen  exercitii 
genus  laedere  nequit ;  et  ad  minimum  animos 
recreat.  Moveri  citra  fatigationem  omnibus 
ad  Phthisin  propensis  opitulatur,  sanguine 
nimirum  aequaliter  per  vasa  distributo.  Lac 
asininum  et  caprinum  leniter  alvum  solvit,  et 
corpus  alit  \  nec  aegre  concoquitur :  ideo- 
que  pars  victus  praecipua  esse  debet.  Cibus 
concoctu  facilis,  qui  satis  nutriat,  et  non  prae¬ 
ter  modum  calefaciat,  optimus  est.  Signa 


1  On  the  Use  of  Swinging  in  Phthisis  Pulmonalis. 

enim  mitigat,  certeve  non  exasperat,  et  vitam 
magis  tolerandam  reddit.  Talis  victus  aeri 
artibus  supra  dictis  calefacto  accedens  morbo 
venturo  occurrere  potest.  Vinum,  malis  in¬ 
veteratis,  rite  adjicitur.  Quibusdam  nuperis 
placuit  roborantibus  et  victu  opimo  uti :  quae 
morbo  ineunte,  certe  non  conveniunt.  Si 
arte  medica  frustra  renitente,  misero  demum 
pereundum  esse  constet,  medici  erit,  notis 
molestioribus  quam  maxime  levatis,  morituro 
quietem  et  solatium,  quoad  vivit,  conciliare. 


FINIS. 

